મુંબઈ સહિત મહારાષ્ટ્રના અનેક જિલ્લામાં સતત ચોથા દિવસે પણ ભારે વરસાદ થયો હતો. ગુજરાતમાં પણ મંગળવાર સવારથી વરસાદ પડવાનો શરૂ થયો છે. સોરઠમાં મોડી સાંજે સૂત્રપાડા, જૂનાગઢ, ગીર તથા ઉત્તર ગુજરાતના મોડાસા, અરવલ્લીમાં વરસાદ પડ્યો હતો. સૂત્રપાડામાં 9, કોડીનારમાં 8 ઇંચ સુધી વરસાદ નોંધાયો હતો તો ધનસુરા, ઉમરગામ, મોડાસામાં પણ 3 ઇંચ સુધી વરસાદ પડ્યો હતો. અમરેલીના ખાંભામાં 3 કલાકમાં 5 ઇંચ વરસાદ ખાબક્યો હતો. જાફરાબાદમાં 3 ઇંચ વરસાદ આવતાં ઠેરઠેર પાણી ભરાઈ ગયા હતા.